nibzard/narodne-novine-full-text-markdown huggingface dataset:
### NN 73/2016 (10.8.2016.), Odluka o dodjeli odlikovanja Reda Danice hrvatske s likom Ruđera Boškovića prof. dr. sc. Ani-Sunčani (Slaven Žitomir) Smith

PREDSJEDNICA REPUBLIKE HRVATSKE

1738

Na temelju članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 17. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom Danice hrvatske s likom Ruđera Boškovića, za osobite zasluge za znanost i visoko obrazovanje te njihovo promicanje u Republici Hrvatskoj i u svijetu, odlikuje se

prof. dr. sc. ANA-SUNČANA (Slaven Žitomir) SMITH.

Klasa: 060-03/16-13/05

Urbroj: 71-06-04/5-16-01

Zagreb, 20. lipnja 2016.

Predsjednica

Republike Hrvatske

Kolinda Grabar-Kitarović, v. r.
### NN 73/2016 (10.8.2016.), Odluka o dodjeli odlikovanja Reda Danice hrvatske s likom Katarine Zrinske za osobite zasluge u vatrogastvu te dugogodišnjoj kontinuiranoj humanitarnoj djelatnosti na zaštiti od požara i spašavanja ljudskih života i materijalnih dobara

PREDSJEDNICA REPUBLIKE HRVATSKE

1739

Na temelju članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom Danice hrvatske s likom Katarine Zrinske, za osobite zasluge u vatrogastvu te dugogodišnjoj kontinuiranoj humanitarnoj djelatnosti na zaštiti od požara i spašavanja ljudskih života i materijalnih dobara, a u prigodi 140. obljetnice osnutka i djelovanja Hrvatske vatrogasne zajednice, odlikuju se

MIJO (Ivan) BRLEČIĆ

STJEPAN (Ivan) BRLJAK

SLAVKO (Mijo) TUCAKOVIĆ.

Klasa: 060-03/16-13/02

Urbroj: 71-06-04/1-16-01

Zagreb, 29. travnja 2016.

Predsjednica

Republike Hrvatske

Kolinda Grabar-Kitarović, v. r.
### NN 73/2016 (10.8.2016.), Odluka o dodjeli odlikovanja Reda Danice hrvatske s likom Antuna Radića Feliciju (Grgo) Parčini

PREDSJEDNICA REPUBLIKE HRVATSKE

1740

Na temelju članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 18. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom Danice hrvatske s likom Antuna Radića, za osobite zasluge u edukaciji i izobrazbi vatrogasnih djelatnika te dugogodišnjoj kontinuiranoj humanitarnoj djelatnosti na zaštiti od požara i spašavanja ljudskih života i materijalnih dobara, a u prigodi 140. obljetnice osnutka i djelovanja Hrvatske vatrogasne zajednice, odlikuje se

FELICIJO (Grgo) PARČINA.

Klasa: 060-03/16-13/03

Urbroj: 71-06-04/1-16-01

Zagreb, 29. travnja 2016.

Predsjednica

Republike Hrvatske

Kolinda Grabar-Kitarović, v. r.
### NN 73/2016 (10.8.2016.), Odluka o dodjeli odlikovanja Reda hrvatskog trolista za osobite zasluge u vatrogastvu, zaštiti od požara i spašavanja ljudskih života i materijalnih dobara

PREDSJEDNICA REPUBLIKE HRVATSKE

1741

Na temelju članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 20. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom hrvatskog trolista, za osobite zasluge u vatrogastvu, zaštiti od požara i spašavanja ljudskih života i materijalnih dobara, a u prigodi 140. obljetnice osnutka i djelovanja Hrvatske vatrogasne zajednice, odlikuju se

ŽELJKO (Marko) ČOGA

RAJKO (Maks) JUTRIŠA

KAŽO (Šime) KOLANOVIĆ

STJEPAN (Josip) KOŠKI

BOŽIDAR (Dragutin) MEZULIĆ

JOSIP (Josip) NOVOSEL

ŽELJKO (Duško) PETROVIĆ

DRAGUTIN (Franjo) TRUPKOVIĆ

ZVONIMIR (Ivan) SUČIĆ

STJEPAN (Leopold) VENUS.

Klasa: 060-03/16-15/01

Urbroj: 71-06-04/1-16-01

Zagreb, 29. travnja 2016.

Predsjednica

Republike Hrvatske

Kolinda Grabar-Kitarović, v. r.
### NN 73/2016 (10.8.2016.), Odluka o dodjeli odlikovanja Reda hrvatskog pletera za osobiti doprinos u promociji glazbene kulture i klapskog pjevanja, njegovanju i očuvanju tradicijskih i pučkih vrijednosti od zaborava

PREDSJEDNICA REPUBLIKE HRVATSKE

1742

Na temelju članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 21. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI ODLIKOVANJA

Redom hrvatskog pletera, za osobiti doprinos u promociji glazbene kulture i klapskog pjevanja, njegovanju i očuvanju tradicijskih i pučkih vrijednosti od zaborava, a u prigodi 50. godišnjice kontinuiranog pjevanja i nastupanja u nepromijenjenom sastavu klape »Lučica«, odlikuju se

GORDAN (Ante) MIŠETIĆ

JURAJ (Nikola) NIŽETIĆ

MILIVOJ (Marinko) TAFRA

DUŠKO (Andrija) TAMBAČA

MIRKO (Petar) TRIPALO

NEDILJKO (Mate) SMODLAKA.

Klasa: 060-03/16-16/05

Urbroj: 71-06-04/5-16-01

Zagreb, 20. lipnja 2016.

Predsjednica

Republike Hrvatske

Kolinda Grabar-Kitarović, v. r.
### NN 73/2016 (10.8.2016.), Odluka o dodjeli priznanja Povelje Republike Hrvatske Klapi Ošjak - Vela Luka

PREDSJEDNICA REPUBLIKE HRVATSKE

1743

Na temelju odredbe članka 98. stavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 05/14 – Odluka Ustavnog suda Republike Hrvatske) i članaka 2., 3. i 24. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI PRIZNANJA

Povelja Republike Hrvatske, za osobite zasluge u promicanju, očuvanju i razvoju glazbene kulture i klapskog pjevanja u Republici Hrvatskoj i u svijetu, a u prigodi 40. obljetnice umjetničkog rada i djelovanja, dodjeljuje se

KLAPI OŠJAK – VELA LUKA.

Klasa: 061-01/16-01/01

Urbroj: 71-06-04/5-16-01

Zagreb, 20. lipnja 2016.

Predsjednica

Republike Hrvatske

Kolinda Grabar-Kitarović, v. r.
### NN 73/2016 (10.8.2016.), Odluka o dodjeli priznanja Hrvatske državne nagrade Hrvatskoj vatrogasnoj zajednici

PREDSJEDNICA REPUBLIKE HRVATSKE

1744

Na temelju članka 98. Ustava Republike Hrvatske (»Narodne novine«, broj 85/10 – pročišćeni tekst) i članka 2., 3. i 25. Zakona o odlikovanjima i priznanjima Republike Hrvatske (»Narodne novine«, broj 20/95, 57/06 i 141/06), donosim

ODLUKU

O DODJELI PRIZNANJA

Hrvatska državna nagrada, za osobite zasluge i iznimna postignuća u vatrogastvu te dugogodišnjoj humanitarnoj djelatnosti na zaštiti od požara i spašavanja ljudskih života i materijalnih dobara, a u prigodi 140. obljetnice osnutka i kontinuiranog djelovanja Hrvatske vatrogasne zajednice, dodjeljuje se

HRVATSKOJ VATROGASNOJ ZAJEDNICI

Klasa: 061-01/16-02/01

Urbroj: 71-06-04/1-16-01

Zagreb, 29. travnja 2016.

Predsjednica

Republike Hrvatske

Kolinda Grabar-Kitarović, v. r.
### NN 74/2016 (12.8.2016.), Odluka o izmjeni Odluke o cijeni police dopunskog zdravstvenog osiguranja

74 12.08.2016 Odluka o izmjeni Odluke o cijeni police dopunskog zdravstvenog osiguranja

HRVATSKI ZAVOD ZA ZDRAVSTVENO OSIGURANJE

1750

Na osnovi članka 27. stavka 1. točke 4. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.) i članka 14. Pravila uspostavljanja i provođenja dopunskog zdravstvenog osiguranja (»Narodne novine«, broj 91/13., 136/13., 21/14., 135/14. i 144/14.) Upravno vijeće Hrvatskog zavoda za zdravstveno osiguranje na 5. sjednici održanoj 20. srpnja 2016. godine donijelo je

ODLUKU

O IZMJENI ODLUKE O CIJENI POLICE DOPUNSKOG ZDRAVSTVENOG OSIGURANJA

Članak 1.

U Odluci o cijeni police dopunskog zdravstvenog osiguranja (»Narodne novine«, broj 118/13., 11/14. i 120/15.) u članku 4. stavak 2. mijenja se i glasi:

»Iznimno Upravno vijeće Hrvatskog zavoda za zdravstveno osiguranje (u daljnjem tekstu: Zavod) ovlašćuje ravnatelja Zavoda da može, u natječajnim postupcima koje provode tijela državne uprave, jedinice lokalne i područne (regionalne) samouprave, pravne osobe i udruge, u kojima je predmet nabave provođenje usluge dopunskog zdravstvenog osiguranja, ponuditi i nižu cijenu police od cijene utvrđene stavkom 1. ovog članka.«

Članak 2.

Ova Odluka stupa na snagu dan nakon objave u »Narodnim novinama«.

Klasa: 025-04/16-01/155
Urbroj: 338-01-01-16-01
Zagreb, 20. srpnja 2016.

Predsjednik
Upravnog vijeća Hrvatskog zavoda
za zdravstveno osiguranje
prim. Milivoj Novak, dr. med., v. r.
### NN 75/2016 (17.8.2016.), Pravilnik o izmjeni i dopuni Pravilnika o dodjeljivanju imena, oznake i jedinstvenog identifikacijskog broja plovila unutarnje plovidbe

MINISTARSTVO POMORSTVA, PROMETA I INFRASTRUKTURE

1754

Na temelju članka 77. stavka 2. Zakona o plovidbi i lukama unutarnjih voda (»Narodne novine« broj 109/2007, 132/2007, 51/2013 i 152/2014) ministar pomorstva, prometa i infrastrukture donosi

PRAVILNIK

O IZMJENI I DOPUNI PRAVILNIKA O DODJELJIVANJU IMENA, OZNAKE I JEDINSTVENOG IDENTIFIKACIJSKOG BROJA PLOVILA UNUTARNJE PLOVIDBE

Članak 1.

U Pravilniku o dodjeljivanju imena, oznake i jedinstvenog identifikacijskog broja plovila unutarnje plovidbe (»Narodne novine« broj 56/2012 i 120/2015.) u članku 4. iza stavka 3. dodaje se novi stavak 4. koji glasi:.

»(4) Na zahtjev vlasnika plovilu se može dodijeliti ime koje je bilo upisano u stranom upisniku, ukoliko nije u suprotnosti sa odredbom stavka 1. članka 5. ovoga Pravilnika.«

Dosadašnji stavci 4. i 5. postaju stavci 5. i 6.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/16-02/78

Urbroj: 530-03-3-16-1

Zagreb, 29. srpnja 2016.

Ministar

Oleg Butković, v. r.
### NN 75/2016 (17.8.2016.), Državni zavod za statistiku objavljuje

75 17.08.2016 Indeks proizvođačkih cijena industrijskih proizvoda na domaćem tržištu u srpnju 2016.

DRŽAVNI ZAVOD ZA STATISTIKU

1756

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU
U SRPNJU 2016.

Indeks proizvođačkih cijena industrijskih proizvoda na domaćem tržištu u srpnju 2016. u odnosu na lipanj 2016. iznosi 99,3.

Klasa: 954-02/16-01/05
Urbroj: 555-06-03-03-16-16
Zagreb, 11. kolovoza 2016.

Ravnatelj
Marko Krištof, v. r.
### NN 75/2016 (17.8.2016.), Odluka o objavljivanju Jedinstvenog okvirnog kontnog plana

ODBOR ZA STANDARDE FINANCIJSKOG IZVJEŠTAVANJA

1762

Na temelju članka 11. stavka 3. Zakona o računovodstvu (»Narodne novine«, br. 78/15 i 134/15) Odbor za standarde financijskog izvještavanja na sjednici održanoj 1. kolovoza 2016. godine donio je

ODLUKU

O OBJAVLJIVANJU JEDINSTVENOG OKVIRNOG KONTNOG PLANA

Članak 1.

Objavljuje se Jedinstveni okvirni kontni plan koji se nalazi u privitku ove Odluke i čini njezin sastavni dio.

Članak 2.

Poduzetnici su dužni prilikom evidentiranja poslovnih događaja u svoje poslovne knjige koristiti propisani Jedinstveni okvirni kontni plan, osim poduzetnika čije poslovanje je uređeno posebnim propisima, a kojima kontni plan propisuju nadzorna tijela ovlaštena za nadzor poslovanja tih poduzetnika.

Članak 3.

Ova Odluka stupa na snagu 1. siječnja 2017. godine.

Predsjednik
Odbora za standarde
financijskog izvještavanja
Ivica Smiljan, v. r.

**[**Jedinstveni okvirni kontni plan**](dodatni/441288.pdf)**

75 17.08.2016 Odluka o objavljivanju Jedinstvenog okvirnog kontnog plana

75 17.08.2016 Odluka o objavljivanju Jedinstvenog okvirnog kontnog plana
### NN 75/2016 (17.8.2016.), Odluka o imenovanju članova Etičkog povjerenstva

USTAVNI SUD REPUBLIKE HRVATSKE

1763

Na temelju članka 104. stavka 2. Zakona o izborima zastupnika u Hrvatski sabor (»Narodne novine« broj 116/99., 109/00., 53/03., 69/03. – pročišćeni tekst, 167/03., 44/06., 19/07., 20/09., 145/10., 24/11., 93/11., 120/11. – pročišćeni tekst, 19/15., 66/15. – pročišćeni tekst i 104/15.) Ustavni sud Republike Hrvatske u sastavu Miroslav Šeparović, predsjednik Ustavnog suda te suci Ustavnog suda Andrej Abramović, Ingrid Antičević Marinović, Mato Arlović, Snježana Bagić, Branko Brkić, Mario Jelušić, Lovorka Kušan, Josip Leko, Davorin Mlakar, Rajko Mlinarić, Antun Palarić i Miroslav Šumanović, na sjednici održanoj 9. kolovoza 2016., donio je

ODLUKU

O IMENOVANJU ČLANOVA ETIČKOG POVJERENSTVA

I.

Na temelju članka 105. Zakona o izborima zastupnika u Hrvatski sabor predsjednik Etičkog povjerenstva po položaju je predsjednik Hrvatske akademije znanosti i umjetnosti akademik ZVONKO KUSIĆ.

II.

Imenuju se članovi Etičkog povjerenstva:

na prijedlog većinskih političkih stranaka sukladno stranačkom sastavu 8. saziva Hrvatskog sabora:

1. prof. dr. sc. Nikola Mijatović iz Zagreba,

2. prof. dr. sc. Zvonimir Lauc iz Osijeka,

3. prof. dr. sc. Stanko Bruno Uršić iz Zagreba;

na prijedlog oporbenih političkih stranaka sukladno stranačkom sastavu 8. saziva Hrvatskog sabora:

1. doc. dr. sc. Goran Čular iz Zagreba,

2. Ana Gruden iz Zagreba,

3. prof. dr. sc. Tvrtko Jakovina iz Zagreba.

III.

Ova Odluka stupa na snagu danom donošenja, a objavit će se u »Narodnim novinama«.

Broj: SuT-A-13/2016

Zagreb, 9. kolovoza 2016.

Predsjednik
dr. sc. Miroslav Šeparović, v. r.

75 17.08.2016 Odluka o imenovanju članova Etičkog povjerenstva

75 17.08.2016 Odluka o imenovanju članova Etičkog povjerenstva
### NN 76/2016 (24.8.2016.), Odluka o razrješenju savjetnika Predsjednice Repub­like Hrvatske za društvene djelatnosti

PREDSJEDNICA REPUBLIKE HRVATSKE

1766

Na temelju odredbe članka 106. Ustava Republike Hrvatske (»Narodne novine« broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i članka 4. Odluke o Uredu predsjednice Republike Hrvatske (»Narodne novine« broj 20/15), donosim

ODLUKU

O RAZRJEŠENJU SAVJETNIKA PREDSJEDNICE REPUBLIKE HRVATSKE ZA DRUŠTVENE DJELATNOSTI

ANDRO KRSTULOVIĆ OPARA razrješuje se dužnosti savjetnika Predsjednice Republike Hrvatske za društvene djelatnosti, na osobni zahtjev.

Ova Odluka stupa na snagu 16. kolovoza 2016.

Klasa: 080-02/16-01/19

Urbroj: 71-06-01/1-16-1

Zagreb, 11. kolovoza 2016.

Predsjednica

Republike Hrvatske

Kolinda Grabar-Kitarović, v. r.

76 24.08.2016 Odluka o razrješenju savjetnika Predsjednice Repub­like Hrvatske za društvene djelatnosti
### NN 76/2016 (24.8.2016.), Odluka o obvezi rada ureda državne uprave radi provedbe prijevremenih izbora za zastupnike u Hrvatski sabor

VLADA REPUBLIKE HRVATSKE

1768

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11 i 119/14), Vlada Republike Hrvatske je na sjednici održanoj 19. kolovoza 2016. godine donijela

ODLUKU

O OBVEZI RADA UREDA DRŽAVNE UPRAVE RADI PROVEDBE PRIJEVREMENIH IZBORA ZA ZASTUPNIKE U HRVATSKI SABOR

I.

Uredi državne uprave u županijama i Gradski ured za opću upravu Grada Zagreba, odnosno službenici koji rade na pripremi, provjeri i izradi popisa birača te izdavanju potvrda za glasovanje, radit će:

27. kolovoza 2016. godine od 8.00 do 14.00 sati

31. kolovoza 2016. godine do 24.00 sata te

11. rujna 2016. godine, na dan održavanja izbora, za sve vrijeme glasovanja od 7 do 19 sati.

II.

Za vrijeme održavanja izbora u sjedištima diplomatsko-konzularnih ureda Republike Hrvatske u subotu 10. rujna 2016. godine radit će službenici u Gradskom uredu za opću upravu Grada Zagreba.

III.

Potrebu rada izvan redovnog radnog vremena odredit će predstojnik ureda državne uprave u županiji ovisno o potrebama i mjesnim prilikama u županiji, radi obavljanja poslova iz točke I. ove Odluke.

IV.

Za provedbu ove Odluke zadužuju se predstojnici ureda državne uprave u županijama i gradonačelnik Grada Zagreba.

V.

Državnim službenicima i namještenicima za rad u dane određene ovom Odlukom isplatit će se naknada sukladno odredbama Kolektivnog ugovora.

VI.

Sredstva za provedbu ove Odluke osigurana su u Državnom proračunu Republike Hrvatske za 2016. godinu, u okviru Razdjela Ministarstva financija 025, Glava 02506 Ministarstvo financija, ostali izdaci države, Aktivnost A539019 Proračunska zaliha.

VII.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/16-04/234

Urbroj: 50301-09/06-16-2

Zagreb, 19. kolovoza 2016.

Predsjednik

Tihomir Orešković, v. r.
### NN 76/2016 (24.8.2016.), Odluka o raspisivanju prijevremenih izbora u Općinsko vijeće Općine Čeminac

VLADA REPUBLIKE HRVATSKE

1769

Na temelju članka 5. i članka 6. stavka 1. Zakona o lokalnim izborima (»Narodne novine«, broj 144/12), Vlada Republike Hrvatske je na sjednici održanoj 19. kolovoza 2016. godine donijela

ODLUKU

O RASPISIVANJU PRIJEVREMENIH IZBORA ZA OPĆINSKO VIJEĆE OPĆINE ČEMINAC

I.

Raspisuju se prijevremeni izbori za članove Općinskog vijeća Općine Čeminac.

II.

Za dan provedbe izbora određuje se nedjelja, 2. listopada 2016. godine.

III.

Ova Odluka objavit će se u »Narodnim novinama«, a stupa na snagu 1. rujna 2016. godine.

Klasa: 022-03/16-04/241

Urbroj: 50301-09/06-16-2

Zagreb, 19. kolovoza 2016.

Predsjednik

Tihomir Orešković, v. r.
### NN 76/2016 (24.8.2016.), Pravilnik o izmjenama i dopunama Pravilnika o prostornom i vremenskom ograničenju obavljanja gospodarskog ribolova na moru okružujućom mrežom plivaricom - srdelarom u 2016. godini

MINISTARSTVO POLJOPRIVREDE

1772

Na temelju članka 9. stavka 1. točke 1. Zakona o morskom ribarstvu (»Narodne novine«, br. 81/13, 14/14 i 152/14) ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O PROSTORNOM I VREMENSKOM OGRANIČENJU OBAVLJANJA GOSPODARSKOG RIBOLOVA NA MORU OKRUŽUJUĆOM MREŽOM PLIVARICOM – SRDELAROM U 2016. GODINI

Članak 1.

U Pravilniku o prostornom i vremenskom ograničenju obavljanja gospodarskog ribolova na moru okružujućom mrežom plivaricom – srdelarom u 2016. godini (»Narodne novine« br. 141/15, 19/16, 39/16 i 59/16) u članku 3. stavku 1. alineja a) mijenja se i glasi:

»a) Područje omeđeno spojnicama: Rt Laka – 13°25,13' 45°29,1' – 13°32,07' 45°2,78' – 13°40,96' 44°52,36' – hrid Porer – Rt Kamenjak (područje 1 na karti u Prilogu 1.)«

Karta područja iz članka 3. stavka 1. točaka a) do d) tiskana je uz ovaj Pravilnik i čini njegov sastavni dio.

Članak 2.

Dodaje se novi članak 4. koji glasi:

»Članak 4.

(1) Ukupni ulov srdele i inćuna ograničava se na 100 t po plovilu koje obavlja ribolov okružujućom mrežom plivaricom srdelarom, tijekom svakog od razdoblja između dva uštapa, kako slijedi:

a. od 18. kolovoza u 12.00 sati do 16. rujna u 12.00 sati

b. od 16. rujna u 12.00 sati do 16. listopada u 12.00 sati

(2) Iznimno od stavka 1. ovoga članka, maksimalna količina ulova smije se premašiti za najviše 5 t po plovilu u danu u kojem je ostvaren ulov kojim se premašuje ograničenje od 100 t po plovilu.

(3) Obavljanje ribolova okružujućom mrežom plivaricom nakon što se premaši količina iz prethodnih stavaka ovoga članka smatrat će se ribolovom bez povlastice.

(4) Ukoliko u pojedinom razdoblju plovilo nije dostiglo ograničenje ukupnog ulova iz stavka 1. ovoga članka, razliku do 100 t nije moguće prenositi u sljedeće razdoblje niti je moguće ustupiti dio ulova koji se ne planira iskoristiti drugom plovilu.«

Članak 3.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 011-02/15-01/56

Urbroj: 525-13/0340-16-14

Zagreb, 9. kolovoza 2016.

Ministar

prof. dr. sc. Davor Romić, v. r.

**PRILOG 1.**

![](dodatni/441303.jpg)

76 24.08.2016 Pravilnik o izmjenama i dopunama Pravilnika o prostornom i vremenskom ograničenju obavljanja gospodarskog ribolova na moru okružujućom mrežom plivaricom - srdelarom u 2016. godini
### NN 76/2016 (24.8.2016.), Indeks potrošačkih cijena u srpnju 2016.

DRŽAVNI ZAVOD ZA STATISTIKU

1773

Državni zavod za statistiku objavljuje

INDEKS

POTROŠAČKIH CIJENA U SRPNJU 2016.

Indeks potrošačkih cijena u srpnju 2016. u odnosu na lipanj 2016. iznosi 99,3.

Klasa: 957-04/16-01/1

Urbroj: 555-09-05-16-16

Zagreb, 17. kolovoza 2016.

Ravnatelj
Marko Krištof, v. r.

76 24.08.2016 Indeks potrošačkih cijena u srpnju 2016.

76 24.08.2016 Indeks potrošačkih cijena u srpnju 2016.
### NN 76/2016 (24.8.2016.), Obvezatne upute broj LS II o obrascima za postupak kandidiranja i provedbu prijevremenih izbora za Općinsko vijeće Općine Čeminac

DRŽAVNO IZBORNO POVJERENSTVO REPUBLIKE HRVATSKE

1775

Na osnovi članka 48. Zakona o lokalnim izborima (»Narodne novine«, broj 144/12) Državno izborno povjerenstvo Republike Hrvatske, na sjednici održanoj 22. kolovoza 2016. donijelo je

OBVEZATNE UPUTE BROJ LS II

O OBRASCIMA ZA POSTUPAK KANDIDIRANJA I PROVEDBU PRIJEVREMENIH IZBORA ZA OPĆINSKO VIJEĆE OPĆINE ČEMINAC

1. U pripremi i provedbi prijevremenih izbora za Općinsko vijeće Općine Čeminac, raspisanih Odlukom Vlade Republike Hrvatske od 19. kolovoza 2016. (»Narodne novine«, broj 76/16), primjenjivat će se:

1.1. Obrasci propisani Obvezatnim uputama Državnog izbornog povjerenstva Republike Hrvatske LS II o obrascima za postupak kandidiranja i provedbu izbora za članove predstavničkih tijela jedinica lokalne i područne (regionalne) samouprave (»Narodne novine«, broj 44/13), i to:

– OLS-1 – Prijedlog kandidacijske liste političke stranke/političkih stranaka za članice/članove predstavničkog tijela,

– OLS-2 – Prijedlog kandidacijske liste grupe birača za članice/članove predstavničkog tijela,

– OLS-3 – Popis sa potpisima birača koji podržavaju kandidacijsku listu grupe birača,

– OLS-4 – Očitovanje o prihvaćanju kandidature,

– OLS-5 – Izjava o prihvaćanju dužnosti članice/člana stalnog sastava izbornog povjerenstva za provedbu izbora – za članove predstavničkih tijela jedinice lokalne i područne (regionalne) samouprave,

– OLS-6 – Izjava o prihvaćanju dužnosti članice/člana proširenog sastava izbornog povjerenstva za provedbu izbora – za članove predstavničkih tijela jedinice lokalne i područne (regionalne) samouprave,

– OLS-7 – Izjava o prihvaćanju dužnosti članice/člana biračkog odbora za provedbu izbora – za članove predstavničkih tijela jedinice lokalne i područne (regionalne) samouprave,

– OLS-8 – Rješenje o imenovanju stalnoga sastava općinskog/gradskog izbornog povjerenstva,

– OLS-9 – Rješenje o određivanju biračkih mjesta,

– OLS-10 – Rješenje o imenovanju biračkog odbora,

– OLS-11 – Glasački listić za izbore za članice/članove,

– OLS-12 – Zapisnik o radu biračkog odbora za izbor članica/članova općinskog/gradskog vijeća i

– OLS-14 – Zapisnik o radu općinskog/gradskog izbornog povjerenstva za izbor članica/članova općinskog/gradskog vijeća.

1.2. Obvezatne upute broj LS III – Postupak kandidiranja za članove predstavničkih tijela jedinica lokalne i područne (regionalne) samouprave (»Narodne novine«, broj 44/13) i

1.3. Obvezatne upute broj LS IV, LN IV i MLN IV – o načinu uređenja biračkog mjesta (»Narodne novine«, broj 44/13).

2. Ove Obvezatne upute stupaju na snagu 1. rujna 2016. i objavit će se u »Narodnim novinama« i na internetskoj stranici Državnog izbornog povjerenstva www.izbori.hr.

Klasa: 013-06/16-03/06

Urbroj: 507/36-16-2

Zagreb, 22. kolovoza 2016.

Predsjednik

Branko Hrvatin, dipl. iur., v. r.
### NN 77/2016 (26.8.2016.), Pravilnik o izmjenama i dopuni Pravilnika o plaćanju naknada za pravo uporabe adrese, brojeva i radiofrekvencijskog spektra

MINISTARSTVO POMORSTVA, PROMETA I INFRASTRUKTURE

1786

Na temelju članka 70. stavka 5. točke 2. i članka 84. stavka 1. točke 2. Zakona o elektroničkim komunikacijama (»Narodne novine«, br. 73/08., 90/11., 133/12., 80/13. i 71/14.) ministar pomorstva, prometa i infrastrukture donosi

PRAVILNIK

O IZMJENAMA I DOPUNI PRAVILNIKA O PLAĆANJU NAKNADA ZA PRAVO UPORABE ADRESA, BROJEVA I RADIOFREKVENCIJSKOG SPEKTRA

Članak 1.

U Pravilniku o plaćanju naknada za pravo uporabe adresa, brojeva i radiofrekvencijskog spektra (»Narodne novine«, br. 154/08., 28/09., 97/10., 92/12., 62/14., 147/14. i 138/15.), u članku 6. iza stavka 5. dodaje se stavak 6. koji glasi:

»(6) Za uporabu radiofrekvencijskog spektra iznad 1 GHz u usmjerenim vezama točka-točka, od kojih se jedna točka nalazi na području druge države, plaća se 50% visine naknade utvrđene stavkom 2., 3., 4. i 5. ovoga članka.«.

Članak 2.

U članku 10. stavak 1. mijenja se i glasi:

»(1) Ukupna visina godišnje naknade za uporabu radiofrekvencijskog spektra u javnoj mreži pokretnih komunikacija sastoji se od godišnje naknade za uporabu neuparenog radiofrekvencijskog spektra, jednokratne naknade za dozvolu za uporabu radiofrekvencijskog spektra i godišnje naknade za dozvolu za uporabu radiofrekvencijskog spektra.«.

Stavak 7. briše se.

Članak 3.

U članku 11. stavku 2. izraz: »(1,1 × a × b × c) × (1 + d)« zamjenjuje se izrazom: »(0,5 × a × b × c) × (1 + d)«.

Članak 4.

U članku 17. stavak 5. briše se

Dosadašnji stavak 6. postaje stavak 5.

U dosadašnjem stavku 7., koji postaje stavak 6., riječi: »stavka 6.« zamjenjuju se riječima: »stavka 5.«.

Dosadašnji stavci 8. i 9. postaju stavci 7. i 8.

U dosadašnjem stavku 10., koji postaje stavak 9., riječi: »stavka 9.« zamjenjuju se riječima: »stavka 8.«.

Dosadašnji stavak 11. postaje stavak 10.

Članak 5.

(1) Ovaj Pravilnik ne primjenjuje se ako je za dodijeljeni dio radiofrekvencijskog spektra obračunsko razdoblje za izračun visine naknade za pravo uporabe radiofrekvencijskog spektra počelo teći prije dana stupanja na snagu ovoga Pravilnika.

(2) U slučaju iz stavka 1. ovoga članka plaća se naknada za pravo uporabe radiofrekvencijskog spektra u visini i u rokovima dospijeća utvrđenima prema propisima koji su važili do dana stupanja na snagu ovoga Pravilnika.

(3) Nakon isteka obračunskog razdoblja iz stavka 1. ovoga članka visina naknade za pravo uporabe radiofrekvencijskog spektra utvrdit će se u skladu s odredbama ovoga Pravilnika.

Članak 6.

Ovaj Pravilnik objavit će se u »Narodnim novinama«, a stupa na snagu 1. rujna 2016.

Klasa: 011-01/16-02/89

Urbroj: 530-06-2-16-2

Zagreb, 16. kolovoza 2016.

Ministar

Oleg Butković, v. r.
### NN 78/2016 (31.8.2016.), Uredba o izmjeni Zakona o Hrvatskoj radioteleviziji

78 31.08.2016 Uredba o izmjeni Zakona o Hrvatskoj radioteleviziji

VLADA REPUBLIKE HRVATSKE

1791

Na temelju članka 2. Zakona o ovlasti Vlade Republike Hrvatske da uredbama uređuje pojedina pitanja iz djelokruga Hrvatskoga sabora (»Narodne novine«, broj 102/15), Vlada Republike Hrvatske je na sjednici održanoj 31. kolovoza 2016. godine donijela

UREDBU

O IZMJENI ZAKONA O HRVATSKOJ RADIOTELEVIZIJI

Članak 1.

U Zakonu o Hrvatskoj radioteleviziji (»Narodne novine«, br. 137/10 i 76/12), u članku 19.a stavku 4. riječi: »šest mjeseci« zamjenjuju se riječima: »godinu dana«.

Članak 2.

Vršitelj dužnosti Glavnog ravnatelja Hrvatske radiotelevizije koji je imenovan Odlukom Hrvatskoga sabora o imenovanju vršitelja dužnosti Glavnog ravnatelja Hrvatske radiotelevizije (»Narodne novine«, broj 21/16), obavljat će svoju dužnost do 1. listopada 2016. godine.

Članak 3.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/16-44/09

Urbroj: 50301-04/12-16-2

Zagreb, 31. kolovoza 2016.

Predsjednik
Tihomir Orešković, v. r.
### NN 78/2016 (31.8.2016.), Odluka o dopuni Odluke o visini, načinu i rokovima uplate sredstava trgovačkih društava od strateškog i posebnog interesa za Republiku Hrvatsku u Državni proračun Republike Hrvatske za 2016. godinu

78 31.08.2016 Odluka o dopuni Odluke o visini, načinu i rokovima uplate sredstava trgovačkih društava od strateškog i posebnog interesa za Republiku Hrvatsku u Državni proračun Republike Hrvatske za 2016. godinu

VLADA REPUBLIKE HRVATSKE

1792

Na temelju članka 44. Zakona o izvršavanju Državnog proračuna Republike Hrvatske za 2016. godinu (»Narodne novine«, broj 26/16) i Zaključka Povjerenstva Vlade Republike Hrvatske za upravljanje strateškim trgovačkim društvima, klase: 024-04/16-004/0010, urbroja: 536-0422/01-2016-2, od 29. kolovoza 2016. godine, Vlada Republike Hrvatske je na sjednici održanoj 29. kolovoza 2016. godine donijela

ODLUKU

O DOPUNI ODLUKE O VISINI, NAČINU I ROKOVIMA UPLATE SREDSTAVA TRGOVAČKIH DRUŠTAVA OD STRATEŠKOG I POSEBNOG INTERESA ZA REPUBLIKU HRVATSKU U DRŽAVNI PRORAČUN REPUBLIKE HRVATSKE ZA 2016. GODINU

I.

U Odluci o visini, načinu i rokovima uplate sredstava trgovačkih društava od strateškog i posebnog interesa za Republiku Hrvatsku u Državni proračun Republike Hrvatske za 2016. godinu (»Narodne novine«, broj 45/16), u točki II. stavku 2. iza podstavka 5. dodaje se podstavak 6. koji glasi:

»– Središnje klirinško depozitarno društvo d.d., Zagreb.«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/16-04/258

Urbroj: 50301-05/05-16-2

Zagreb, 29. kolovoza 2016.

Predsjednik
Tihomir Orešković, v. r.
### NN 78/2016 (31.8.2016.), Pravilnik o izmjeni Pravilnika o provedbi mjere M17 "Upravljanje rizicima", podmjere 17.1. "Osiguranje usjeva, životinja i biljaka" iz Programa ruralnog razvoja Republike Hrvatske za razdoblje 2014. - 2020.

78 31.08.2016 Pravilnik o izmjeni Pravilnika o provedbi mjere M17 "Upravljanje rizicima", podmjere 17.1. "Osiguranje usjeva, životinja i biljaka" iz Programa ruralnog razvoja Republike Hrvatske za razdoblje 2014. - 2020.

MINISTARSTVO POLJOPRIVREDE

1794

Na temelju članka 10. stavka 9. Zakona o poljoprivredi (»Narodne novine«, br. 30/15) ministar poljoprivrede donosi

PRAVILNIK

O IZMJENI PRAVILNIKA O PROVEDBI MJERE M17 »UPRAVLJANJE RIZICIMA«, PODMJERE 17.1. »OSIGURANJE USJEVA, ŽIVOTINJA I BILJAKA« IZ PROGRAMA RURALNOG RAZVOJA REPUBLIKE HRVATSKE ZA RAZDOBLJE 2014. – 2020.

Članak 1.

U Pravilniku o provedbi mjere M17 »Upravljanje rizicima«, podmjere 17.1. »Osiguranje usjeva, životinja i biljaka« iz Programa ruralnog razvoja Republike Hrvatske za razdoblje 2014. – 2020. (»Narodne novine«, br. 135/15) u članku 11. stavak 2. mijenja se i glasi:

»(2) Zahtjev iz stavka 1. ovoga članka podnosi se putem zaštićene mrežne aplikacije – AGRONET iz članka 125. Zakona o poljoprivredi (»Narodne novine«, br. 30/15) jednom godišnje u periodu od 1. listopada do 30. studenoga tekuće godine.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/14-01/79

Urbroj: 525-08/0462-16-22

Zagreb, 12. kolovoza 2016.

Ministar
prof. dr. sc. Davor Romić, v. r.
### NN 79/2016 (2.9.2016.), Uredba o dopuni Uredbe o organizacijskim i tehničkim standardima za povezivanje na državnu informacijsku infrastrukturu

VLADA REPUBLIKE HRVATSKE

1800

Na temelju članka 4. stavka 2., članka 7. stavka 5. i članka 16. stavka 6. Zakona o državnoj informacijskoj infrastrukturi (»Narodne novine«, broj 92/14), Vlada Republike Hrvatske je na sjednici održanoj 31. kolovoza 2016. godine donijela

UREDBU

O DOPUNI UREDBE O ORGANIZACIJSKIM I TEHNIČKIM STANDARDIMA ZA POVEZIVANJE NA DRŽAVNU INFORMACIJSKU INFRASTRUKTURU

Članak 1.

U Uredbi o organizacijskim i tehničkim standardima za povezivanje na državnu informacijsku infrastrukturu (»Narodne novine«, br. 103/15 i 40/16), u članku 3. iza stavka 6. dodaje se stavak 7. koji glasi:

»(7) Dijeljene usluge koje uključuju identifikaciju građana ili sadržavaju podatke od posebnog interesa za Republiku Hrvatsku, pruža Agencija za komercijalnu djelatnost sa sjedištem u Zagrebu, Savska cesta 31, upisana u sudski registar Trgovačkog suda u Zagrebu s matičnim brojem subjekta (MBS) 080020427 i osobnim identifikacijskim brojem (OIB) 58843087891.«.

Članak 2.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/16-03/37

Urbroj: 50301-09/06-16-2

Zagreb, 31. kolovoza 2016.

Predsjednik

Tihomir Orešković, v. r.
### NN 79/2016 (2.9.2016.), Odluka o sufinanciranju nabave udžbenika i pripadajućih dopunskih nastavnih sredstava za potrebe učenika osnovnih i srednjih škola u Republici Hrvatskoj za školsku godinu 2016./2017.

VLADA REPUBLIKE HRVATSKE

1801

Na temelju članka 26. Zakona o udžbenicima za osnovnu i srednju školu (»Narodne novine«, br. 27/10 i 55/11), Vlada Republike Hrvatske je na sjednici održanoj 31. kolovoza 2016. godine donijela

ODLUKU

O SUFINANCIRANJU NABAVE UDŽBENIKA I PRIPADAJUĆIH DOPUNSKIH NASTAVNIH SREDSTAVA ZA POTREBE UČENIKA OSNOVNIH I SREDNJIH ŠKOLA U REPUBLICI HRVATSKOJ ZA ŠKOLSKU GODINU 2016./2017.

I.

Ovom Odlukom utvrđuju se kriteriji na temelju kojih se ostvaruje pravo na sufinanciranje nabave udžbenika i pripadajućih dopunskih nastavnih sredstava za učenike osnovnih i srednjih škola u Republici Hrvatskoj za školsku godinu 2016./2017.

II.

Pravo na sufinanciranje nabave udžbenika i pripadajućih dopunskih nastavnih sredstava ostvaruju učenici osnovnih i srednjih škola u Republici Hrvatskoj (u daljnjem tekstu: učenici) koji su članovi kućanstva koje je korisnik zajamčene minimalne naknade sukladno propisu kojim se uređuje područje socijalne skrbi.

Pravo na sufinanciranje iz stavka 1. ove točke priznaje se u obliku novčane naknade u visini 50% od ukupnog iznosa cijene potrebnih udžbenika i pripadajućih dopunskih nastavnih sredstava za obvezne nastavne predmete za određeni razred s Konačne liste odabranih udžbenika i pripadajućih nastavnih sredstava za svaku pojedinu školu, a prema odabiru iz Kataloga obveznih udžbenika i pripadajućih dopunskih nastavnih sredstava koje je objavilo Ministarstvo znanosti, obrazovanja i sporta.

Pravo iz stavka 1. ove točke ne ostvaruju učenici:

– koji ostvaruju pravo na besplatne udžbenike po drugoj osnovi,

– koji ponavljaju razred.

III.

Sredstva za izvršenje ove Odluke osigurana su u Državnom proračunu Republike Hrvatske za 2016. godinu, na poziciji Ministarstva znanosti, obrazovanja i sporta.

IV.

Za provedbu ove Odluke zadužuje se Ministarstvo znanosti, obrazovanja i sporta, koje će donijeti upute o njenom provođenju.

V.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/16-04/247

Urbroj: 50301-04/12-16-2

Zagreb, 31. kolovoza 2016.

Predsjednik

Tihomir Orešković, v. r.
### NN 79/2016 (2.9.2016.), Pravilnik o izmjenama Pravilnika o uvjetima nuklearne sigurnosti za davanje suglasnosti za gradnju nuklearnog postrojenja

79 02.09.2016 Pravilnik o izmjenama Pravilnika o uvjetima nuklearne sigurnosti za davanje suglasnosti za gradnju nuklearnog postrojenja

DRŽAVNI ZAVOD ZA RADIOLOŠKU I NUKLEARNU SIGURNOST

1806

Na temelju članka 15. stavka 3. Zakona o radiološkoj i nuklearnoj sigurnosti (»Narodne novine«, br. 141/13 i 39/15), ravnatelj Državnog zavoda za radiološku i nuklearnu sigurnost donosi

PRAVILNIK

O IZMJENAMA PRAVILNIKA O UVJETIMA NUKLEARNE SIGURNOSTI ZA DAVANJE SUGLASNOSTI ZA GRADNJU NUKLEARNOG POSTROJENJA

Članak 1.

U Pravilniku o uvjetima nuklearne sigurnosti za davanje suglasnosti za gradnju nuklearnog postrojenja (»Narodne novine« br. 36/16) naslov iznad članka 3. i članak 3. mijenjaju se i glase:

»Sukladnost s aktima Europske unije

Članak 3.

Ovaj Pravilnik sadrži odredbe koje su u skladu sa sljedećim aktom Europske unije:

– Direktiva Vijeća 2014/87/Euratom od 8. srpnja 2014. o izmjeni Direktive 2009/71/Euratom o uspostavi okvira Zajednice za nuklearnu sigurnost nuklearnih postrojenja (SL L 219, 25. 7. 2014.).«

Članak 2.

U članku 4. podstavak 20. mijenja se i glasi:

» Nesreća podrazumijeva svaki nepredviđeni pogonski događaj, uključujući i pogreške u radu, kvarove opreme i druge nezgode, čije su posljedice ili potencijalne posljedice značajne sa stajališta zaštite i sigurnosti.«

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/16-02/1
Urbroj: 542-01-16-7
Zagreb, 29. kolovoza 2016.

Ravnatelj
mr. sc. Saša Medaković, v. r.
### NN 79/2016 (2.9.2016.), Odluka o aktualnoj vrijednosti mirovine od 1. srpnja 2016.

79 02.09.2016 Odluka o aktualnoj vrijednosti mirovine od 1. srpnja 2016.

HRVATSKI ZAVOD ZA MIROVINSKO OSIGURANJE

1807

Na temelju članka 88. stavka 8. Zakona o mirovinskom osiguranju (»Narodne novine«, br. 157/13, 33/15 i 93/15) i članka 22. stavka 1. točke 3. Statuta Hrvatskog zavoda za mirovinsko osiguranje (»Narodne novine«, br. 28/14 i 24/15), Upravno vijeće Hrvatskog zavoda za mirovinsko osiguranje, na sjednici održanoj 29. kolovoza 2016., donosi

ODLUKU

O AKTUALNOJ VRIJEDNOSTI MIROVINE
OD 1. SRPNJA 2016.

Članak 1.

Aktualna vrijednost mirovine za jedan osobni bod, radi određivanja mirovine i usklađivanja mirovine i ostalih prava iz mirovinskog osiguranja, od 1. srpnja 2016. iznosi 61,59 kn.

Članak 2.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. srpnja 2016.

Klasa: 041-01/16-02/7
Urbroj: 341-99-01/01-16-2
Zagreb, 29. kolovoza 2016.

Predsjednik Upravnog vijeća
Hrvatskog zavoda za mirovinsko osiguranje
Marinko Papuga, v. r.
### NN 79/2016 (2.9.2016.), Odluka o najnižoj mirovini za jednu godinu mirovinskog staža od 1. srpnja 2016.

HRVATSKI ZAVOD ZA MIROVINSKO OSIGURANJE

1808

Na temelju članka 88. stavka 8. Zakona o mirovinskom osiguranju (»Narodne novine« br. 157/13, 33/15 i 93/15) i članka 22. stavka 1. točke 8. Statuta Hrvatskog zavoda za mirovinsko osiguranje (»Narodne novine«, br. 28/14 i 24/15), Upravno vijeće Hrvatskog zavoda za mirovinsko osiguranje, na sjednici održanoj 29. kolovoza 2016., donosi

ODLUKU

O NAJNIŽOJ MIROVINI ZA JEDNU GODINU MIROVINSKOG STAŽA OD 1. SRPNJA 2016.

Članak 1.

Najniža mirovina za jednu godinu mirovinskog staža od 1. srpnja 2016. iznosi 59,71 kn.

Članak 2.

Najniža mirovina određuje se ovisno o ukupnom broju godina mirovinskog staža, uz primjenu polaznog faktora iz članka 85. i mirovinskog faktora iz članka 87. Zakona o mirovinskom osiguranju.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. srpnja 2016.

Klasa: 041-01/16-02/7

Urbroj: 341-99-01/01-16-3

Zagreb, 29. kolovoza 2016.

Predsjednik Upravnog vijeća

Hrvatskog zavoda za mirovinsko osiguranje

Marinko Papuga, v. r.
### NN 79/2016 (2.9.2016.), Odluka o osnovici za određivanje naknade zbog tjelesnog oštećenja i o usklađivanju novčanih naknada zbog tjelesnog oštećenja od 1. srpnja 2016.

HRVATSKI ZAVOD ZA MIROVINSKO OSIGURANJE

1809

Na temelju članka 88. stavka 8. Zakona o mirovinskom osiguranju (»Narodne novine«, br. 157/13, 33/15 i 93/15) i članka 22. stavka 1. točke 1. Statuta Hrvatskog zavoda za mirovinsko osiguranje (»Narodne novine«, br. 28/14 i 24/15), Upravno vijeće Hrvatskog zavoda za mirovinsko osiguranje, na sjednici održanoj 29. kolovoza 2016., donosi

ODLUKU

O OSNOVICI ZA ODREĐIVANJE NAKNADE ZBOG TJELESNOG OŠTEĆENJA I O USKLAĐIVANJU NOVČANIH NAKNADA ZBOG TJELESNOG OŠTEĆENJA OD 1. SRPNJA 2016.

Članak 1.

Osnovica za određivanje naknade zbog tjelesnog oštećenja, nastalog zbog ozljede na radu ili profesionalne bolesti, od 1. srpnja 2016. iznosi 1.226,55 kn.

Članak 2.

Novčane naknade zbog tjelesnog oštećenja korisnicima koji su pravo na novčanu naknadu zbog tjelesnog oštećenja ostvarili od 1. siječnja 1999. do 30. lipnja 2016. usklađuju se od 1. srpnja 2016. za 0,35 %.

Članak 3.

Ova Odluka stupa na snagu osmoga dana od dana objave u »Narodnim novinama«, a primjenjuje se od 1. srpnja 2016.

Klasa: 041-01/16-02/7

Urbroj: 341-99-01/01-16-4

Zagreb, 29. kolovoza 2016.

Predsjednik Upravnog vijeća

Hrvatskog zavoda za mirovinsko osiguranje

Marinko Papuga, v. r.
### NN 80/2016 (7.9.2016.), Pravilnik o dopunama Pravilnika o obrascima isprava te obrascima i načinu vođenja evidencija o oružju i streljivu

MINISTARSTVO UNUTARNJIH POSLOVA

1811

Na temelju članka 107. stavka 1. točke 1., 2. i 3. Zakona o oružju (»Narodne novine«, br. 63/07., 146/08. i 59/12.), ministar unutarnjih poslova donosi

PRAVILNIK

O DOPUNAMA PRAVILNIKA O OBRASCIMA ISPRAVA TE OBRASCIMA I NAČINU VOĐENJA EVIDENCIJA O ORUŽJU I STRELJIVU

Članak 1.

U Pravilniku o obrascima isprava te obrascima i načinu vođenja evidencija o oružju i streljivu (»Narodne novine« br. 33/08., 155/08. i 52/13.) u članku 1. iza riječi: »odobrenja za nabavu oružja,« dodaju se riječi: »prethodne suglasnosti za unos oružja ili streljiva u Republiku Hrvatsku, obavijesti o nabavi oružja ili streljiva u Republici Hrvatskoj, odobrenja za iznos oružja ili streljiva iz Republike Hrvatske,«.

Članak 2.

U članku 3. iza stavka 2. dodaju se stavci 3., 4. i 5. koji glase:

»Osobi koja oružje ili streljivo nabavlja u državama članicama Europske unije uz odobrenje iz stavka 1. ovoga članka izdaje se i prethodna suglasnost za unos oružja ili streljiva u Republiku Hrvatsku na obrascu 2a.

Osobi koja nabavi oružje ili streljivo u Republici Hrvatskoj, a ima prebivalište ili boravak u nekoj drugoj državi članici Europske unije izdaje se odobrenje za iznos oružja ili streljiva iz Republike Hrvatske na obrascu 2b.

Nadležnom tijelu države članice Europske unije u kojoj osoba iz stavka 4. ovoga članka ima prebivalište ili boravak šalje se obavijest o nabavi oružja ili streljiva u Republici Hrvatskoj na obrascu 2c«.

Članak 3.

Obrasci 2a, 2b i 2c tiskani su uz ovaj Pravilnik i čine njegov sastavni dio.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Broj: 511-01-152-57907/1-2016.

Zagreb, 31. kolovoza 2016.

Ministar
Vlaho Orepić, v. r.

[Obrasci](dodatni/441417.pdf)

80 07.09.2016 Pravilnik o dopunama Pravilnika o obrascima isprava te obrascima i načinu vođenja evidencija o oružju i streljivu

80 07.09.2016 Pravilnik o dopunama Pravilnika o obrascima isprava te obrascima i načinu vođenja evidencija o oružju i streljivu
### NN 80/2016 (7.9.2016.), Odluka o izmjeni Odluke o kriterijima za upis ulovnih ribarskih plovila u Registar ICCAT-a (ICCAT Record od BFT Catching Ve+ssels) u 2016. godini

MINISTARSTVO POLJOPRIVREDE

1812

Na temelju članka 9. stavka 1. točaka 8. i 10. Zakona o morskom ribarstvu (»Narodne novine« br. 81/13, 14/14 i 152/14) i na temelju članka 10. stavka 1. Pravilnika o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone) (»Narodne novine« br. 2/16, 31/16 i 69/16), a sukladno članku 4. stavku 19. Pravilnika o ulovu, uzgoju i prometu tune (Thunnus thynnus), igluna (Xiphias gladius) i iglana (Tetrapturus belone) (»Narodne novine« br. 2/16 i 31/16 i 69/16) te slijedom Odluke o kriterijima raspodjele državne kvote i trajne individualne kvote u 2016. godini (»Narodne novine« br. 12/16 i 71/16) ministar poljoprivrede donosi

ODLUKU

O IZMJENI ODLUKE O KRITERIJIMA ZA UPIS ULOVNIH RIBARSKIH PLOVILA U REGISTAR ICCAT-a (ICCAT RECORD OF BFT CATCHING VESSELS) U 2016. GODINI

I.

U Odluci o kriterijima za upis ulovnih ribarskih plovila u Registar ICCAT-a (ICCAT Record of BFT Catching Vessels) u 2016. godini (»Narodne novine« broj 17/16 i 37/16) u točki V. zamjenjuje se tablica novom tablicom:

|  |  |  |  |  |  |
| --- | --- | --- | --- | --- | --- |
| Red. broj | Ime/reg. oznaka plovila | Ovlaštenik povlastice | CFR plovila | ICCAT broj | Individualna kvota 2016. (t) |
| 1. | 700-VD | obrt ADRIATIC BIG GAME VODICE, vl. Anton Roca | 1609 | ATEU0HRV00142 | 9,259 |
| 2. | 214-DB | KATIVA d.o.o., Dubrovnik | 15428 | ATEU0HRV00241 | 2,887 |
| 3. | 563-VD | obrt MUREX, vl. Zoran Srdarev | 1354 | ATEU0HRV00098 | 15,304 |
| 4. | 212-TI | B.G.F. ARTENA, vl. Branimir Ukas | 2120 | ATEU0HRV00237 | 8,869 |
| 5. | 90-TI | obrt TONI, vl. Marinko Pavlić | 3609 | ATEU0HRV00165 | 8,646 |
| 6. | 8-TP | obrt PLAVI, vl. Jakov Begović | 1002 | ATEU0HRV00100 | 8,507 |
| 7. | 99-MU | PURARA d.o.o., Murter | 16103 | ATEU0HRV00259 | 8,527 |
| 8. | 410-TI | ZVIZDAN d.o.o., Jezera | 14475 | ATEU0HRV00280 | 8,525 |
| 9. | 123-RV | obrt HAVANA, vl. Ozren Božić | 12834 | ATEU0HRV00216 | 8,516 |
| 10. | 103-TI | obrt PREDATOR, vl. Željko Pezo | 15958 | ATEU0HRV00240 | 8,504 |
| 11. | 797-BG | JADRAN TUNA d.o.o., Biograd na Moru | 15522 | ATEU0HRV00106 | 9,200 |
| 12. | 89-MU | obrt BIG GAME FISHING, vl. Georg Blanich | 16087 | ATEU0HRV00245 | 8,566 |

II.

Ova Odluka stupa na snagu prvog dana od dana objave u »Narodnim novinama«.

Klasa: 324-01/16-01/03

Urbroj: 525-13/0340-16-82

Zagreb, 25. kolovoza 2016.

Ministar
prof. dr. sc. Davor Romić, v. r.

80 07.09.2016 Odluka o izmjeni Odluke o kriterijima za upis ulovnih ribarskih plovila u Registar ICCAT-a (ICCAT Record od BFT Catching Ve+ssels) u 2016. godini

80 07.09.2016 Odluka o izmjeni Odluke o kriterijima za upis ulovnih ribarskih plovila u Registar ICCAT-a (ICCAT Record od BFT Catching Ve+ssels) u 2016. godini
### NN 80/2016 (7.9.2016.), Odluka o izmjeni i dopuni Odluke o načinu oblikovanja maloprodajnih cijena lijekova i drugih sredstava koji nisu predmet ugovaranja s HZZO-om

80 07.09.2016 Odluka o izmjeni i dopuni Odluke o načinu oblikovanja maloprodajnih cijena lijekova i drugih sredstava koji nisu predmet ugovaranja s HZZO-om

HRVATSKA LJEKARNIČKA KOMORA

1819

Na temelju članka 35. točke 12. Zakona o ljekarništvu (»Narodne novine« 121/03, 35/08, 117/08) Vijeće Hrvatske ljekarničke komore je na svojoj 5. elektroničkoj sjednici 13. srpnja 2016. godine donijelo

ODLUKU

O IZMJENI I DOPUNI ODLUKE O NAČINU OBLIKOVANJA MALOPRODAJNIH CIJENA LIJEKOVA I DRUGIH SREDSTAVA KOJI NISU PREDMET UGOVARANJA S HZZO-om

Članak 1.

U Odluci o načinu oblikovanja maloprodajnih cijena lijekova i drugih sredstava koji nisu predmet ugovaranja s HZZO-om (»Narodne novine« 38/07, 85/07, 138/08), u članku I., dodaje se novi stavak 2. koji glasi:

»Lijek u smislu ove Odluke podrazumijeva lijek, magistralni i galenski pripravak.«

Članak 2.

Mijenja se članak II. i glasi:

»Maloprodajna cijena lijeka, jest prodajna cijena na malo s porezom na dodanu vrijednost.

Sastavni dio cijene lijeka je vrijednost maloprodajne marže prema modelu diferencirane marže.

Sastavni dio cijene galenskog i magistralnog pripravka jest usluga izrade magistralnog ili galenskog pripravka prema tablici »Ljekarnički postupci« (Dijagnostički i terapijski ljekarnički postupci, »Narodne novine« 15/92; 29/93; 31/95; 3/2000; 18/2000; 118/01; 44/02; 76/02; 85/02; 92/02 i 11/03) ili prema vremenskim i kadrovskim normativima izrade magistralnih i galenskih pripravaka (u prilogu ove Odluke).

Ljekarna može umjesto marže u maloprodajnu cijenu galenskog i magistralnog pripravka ugraditi uslugu izdavanja šifre 70010 iz »Ljekarničkih postupaka«.

Vrijednost boda i vrijednost norma sata koji se primjenjuje u izračunu cijene za galenske i magistralne pripravke prema »Ljekarničkim postupcima« ili vremenskim i kadrovskim normativima utvrđuje Vijeće komore na prijedlog Povjerenstva za ekonomska pitanja HLJK.

Mjerila za određivanje vrijednosti boda ili norma sata su sljedeća:

– vrijednost ljekarničkog rada,

– ostali prosječni troškovi rada i poslovanja.«

Članak 3.

Iz članka III. brišu se riječi »gotovih« i »gotove«

Članak 4.

Mijenja se članak 4. i glasi:

»Cijena galenskih i magistralnih pripravaka izračunava se korištenjem bod sustava, tj. »Dijagnostičkih i terapijskih ljekarničkih postupaka« objavljenih u »Narodnim novinama« broj 15/92; 29/93; 31/95; 3/2000; 18/2000; 118/01; 44/02; 76/02; 85/02; 92/002; 11/03; ili norma sata.

Najniža vrijednost boda koja se primjenjuje u izračunu cijena za galenske i magistralne pripravke iznosi 15 kuna.

Vrijednost norma sata utvrđuje se u iznosu od najmanje 120 kuna.«

Članak 5.

Ova Odluka objavljuje se u »Narodnim novinama« i stupa na snagu osmog dana od objave.

Klasa: 023-08/16-02/08

Urbroj: 330-02-16-4

Zagreb, 13. srpnja 2016.

Predsjednica Vijeća
Marija Vinković, mag. pharm., v. r.